cyanic-selkie/wikianc huggingface dataset:
PlayStation
Почетни управувачи за Плејстејшн
Уред за контролирање на Плејстејшн е првиот управувач направен и издаден за изворниот Сони Плејстејшн.Поседуваше основен уред за насочување,четири главни копчиња за избор('зелен триаголник') ('црвен круг'),('син икс') и ('розов квадрат'), старт и селект копче на преднот дел."Копчиња на рамењата" се вклучени на горниот дел од управувачот(Л1,Л2,Р1,Р2) (именувани според страната Л=Лефт Р-Рајт) и 1 и 2 (на врвот и на долниот дел).Во 1996 година Сони го издаде Аналогниот Џојстик за употреба при игри со летачко симулирање. Дуал Аналог 1997та година го замени првобитниот дигитален управувач,што додаде два аналогни стикови врз основа на истата потенциометарска технологија како кај Аналогниот Џојстик.Подоцна Дуал Шок го наследи овој управувач.
Серијата Дуал Шок и Сиксаксис
Управувачот Дуал Шок издаден во 1998та година го наследи својот претходник Дуал Аналог,и ќе продолжи до станување серија управувачи за марката Плејстејшн која издржила најдолго.Освен тие влезни уреди на првобитниот дигитален управувач (Л1, Л2, Р1, Р2, Старт,Селецт и Д-пад) и Дуал Шокот се одликуваше со два слични аналогни стикови на претходниот управувач Дуал Аналог,кој исто така може да се притисне за да се активираат копчињата Л3 и Р3. Серијата Дуал Шок се состои од три управувачи: четвртиот издаден Дуал Шок за Плејстејшн,единствениот стандареден управувач издаден за Плејстејшн 2-Дуал Шок 2,и Дуал Шок 3 вториот и сегашен управувач издаден за Плејстејшн 3.Сиксаксис е првиот официјален управувач за Плејстејшн 3 и е заснован на истиот дизајн како и серијата Дуал Шок(но со недостиг на вибрациски мотори од Дуал Шок серијата на управувачи). Како кај Дуал Аналог управувачот,Дуал Шок и Дуал Шок 2 вбројуваат копче "Аналог"помеѓу аналогните стикови што ги вклучува или исклучува стиковите (за употреба при игри што поддржуваат само дигитален влезен уред на оригиналниот управувач).На управувачите на Плејстејшн 3 Сиксаксис и Дуал Шок 3,аналогните стикови секогаш се овозможени.Почнувајќи од Сиксаксис,на управувачите им е додадено 'Плејстејшн копче'(кое го има логото на ПС и по функција е слично на копчето 'Водич' Екс-Бокс 360).Плејстејшн копчето го заменува Аналогното копче на Дуал Шок и Дуал Шок 2 управувачите.Со притискање на ПС копчето на ПС3 се отвора ЕксросМедиаБар,додека со држење на истото се отвораат системски поставки (како што се напушти игра,смени ги поставките на управувачот,исклучи го системот и исклучи го управувачот.)
Плејстејшн Мув
Плејстејшн Мув е управувачка платформа за играње осетлива на движење за конзолата за видеоигри Плејстејшн 3 од Сони Компјутер Ентертеинмент (СКЕ).Заснован на рачниот скиптар за движечко управување,Плејстејшн Мув ја користи Плејстејшн Ај веб-камерата за да ја следи позицијата на скиптарот и инерциските сензори во скиптарот за да го открие неговото движење.Најпрвин откриен на втори Јуни 2009 година,Плејстејшн Мув беше лансиран на Кју3/Кју4 во 2010 година.Лансираниот веќе достапен хардвер ги вклучи Плејстејшн Мув движечки управувач или изборниот Плејстејшн Мув под-управувач.Иако Плејстејшн Мув е имплементиран на постоечката конзола на Плејстејшн 3,Сони констатира дека го користи дебито на Мув како свое поголемо "лансирање на платформа",планирајќи активна маркетиншка кампања за поддршка.Покрај поединечното продавање на управувачите,Сони планира да обезбеди неколку различни пакетни избори за хардверот на Плејстејшн Мув; вклучувајќи почетна опрема со ПС Ај,Мув двиежечки управувач и демо диск со цена помала од сто американски долари;целосен конзолен пакет со ПС3 конзолата,Дуал Шок 3 уред за играње,ПС Ај,и движечки управувач Мув; и пакети на Мув движечки управувачи со избор на игри.
Списание ЦД-РОМ
Плејстејшн Андерграунд беше нетрадиционално списание што Сони Компјутер Ентертеинмент Америка го произведуваше и издаваше од пролетта 1997 до пролетта 2001та година.Претплатниците добиваа две цедеа за Плејстејшн заедно со брошура шарено пакување на секој четврти број.Цедеата содржеа интервјуа,измами за игрите,потези на програмерите,демоа за игри и уникатни снимања на Меморските картички.Неколку изданија покажаа како се создава игра од почетен дизајн сè до конечен производ.Бидејќи цедеата можеа само да се пуштаат на Плејстејшн,тоа се покажа како успешна маркетинг алатка што предизвика издавање на Плејстејшн Андерграунд Џем Пекс Демо цедеа и што содржеа мислења од претходните изданија на Плејстејшн Андерграунд, и навидум заедно со онолку демоа за игри колку што едно цд може да собере. За разлика од Плејстејшн Андерграунд тие беа достапни во повеќе од продавниците по цена од 4.95 долари,се издаваа двапати годишно и тоа во Лето и Зима и обично во центарот на вниманието ги земаа ново издадените игри или оние кои допрва доаѓаа.Од 2001 ва година,Сони одлучи да го укине Андерграунд за да се фокусира на ЏемПекс со издавањето на Плејстејшн 2.Денес главно дисковите од Плејстејшн Андерграунд се во рацете на колекционерите.
Пароли
Маркетиншки пароли употребени за секоја низа конзоли на Плејстејшн посебно: Плејстејшн •	"Енос Ливес" (првата буква "Е" е отпечатена во црвено да го означи зборот спремен.Енос стоеше за Спремен, Деветти Септември) •	"У Р нот Е" (буквата "Е" е отпеачатена во црвено да го означи зборот Спремен,како што е во Ти не си спремен) •	"Живеј во својот свет.Играј во нашиот" •	"Не ја потценувај моќта на Плејстејшн. "(од С.А.П.С.-Општество против Плејстејшн-серија на реклами) ПС Уан •	"Било кога,Било кога,Засекогаш." Плејстејшн 2 •	"Почетокот. " •	"Живеј во твојот свет,Играј во нашиот. "(употребени се челните икони од копчињата на Плејстејшн за да се означат одредени букви) •	"(Добредојде на) Третото Место" •	"Забава,Некој? " Плејстејшн Портабл •	"ПСП Хелз Јеа"(серијата ПСП-1000) •	"Друже,купи си и ти... "(серијата ПСП-2000) •	"Секаде станало уште подобро"(сериите ПСП-3000 и ПСП гоу) •	"Време е за Гоу"(ПСП гоу) •	"Целиот твој свет во твоите раце"(на териториите на Обединетото Кралство и Европа) •	"Повиши ја твојата игра"(на територијата на САД,сериите ПСП-3000 и ПСП гоу) Плејстејшн 3 •	"Чекањето заврши" •	"Добредојде промено"(цханг3. Бројот 3 се користи за да означи 'Е'и се печати во црвено) •	"Ова е живеење" •	"Играј на другата страна"(б3ѕонд бројот 3 се користи за да означи 'Е'и се печати во црвено) •	"Прави само се"(рекламните пораки во САД) •	"Играта е само почетокот.Вклучи го ПС3"(Обединетото Кралство и Европските земји) •	"Долго да живее играта" •	"Никогаш не престанувај со играње" Плејстејшн Мув •	"Ова менува се" •	"Движи се кон акцијата" Плејстејшн Мрежа •	"Преземи,играј,поврзи се." Плејстејшн Вита •	"Никогаш не престанувај со играње. " •	"Светот е во игра."(само во Европа)
Прави само сѐ
Најистакнатата реклама од последните реклами за Плејстејшн е серијата на "Прави само сî" која се одликува со измислен лик Кевин Батлер кој е потпретседател кај Плејстејшн.Овие рекламни пораки обично го огласуваат Плејстејшн 3 и неговите игри низ серија на комични одговори на прашањата "Драг Плејстејшн".Овие реклами се здобија со популарност кај гејмерите,иако нивната прва појава се соочи со критики од страна на Ниеријската влада поради спомнување на 419 измами кои потекнуваат од Нигерија.Сони испрати извинување и прозиведе нова верзија на рекламата со промена на навредувачкиот дел. Се издаде нов осврт на кампањата за Плејстејшн Портабл кој вклучува слични реклами за кампањата наречена "Повиши ја твојата игра" која исто така вбројува измислен тинејџерски лик под името Маркус Ривер со слична улога на Кевин Батлер,но одговарајќи ги прашањата "Драг Плејстејшн" за ПСП.
Реклами за бело керамички ПСП во Холандија
Во Јули 2006 година во Холандија се издаде рекламна кампања во која се употребија белец целосно облечен во бело и црн модел целосно облечен во црно за да ги споредат новиот бело керамички ПСП на Сони и првобитниот пијано црн ПСП.Серијата реклами ја отслика борбата помеѓу двата модела и привлече медиумски критики поради расизам,иако Сони е едноличен во тоа дека рекламата немала никаква расистичка порака.
ПСП е се што сакам за Божиќ
Во Ноември 2006 година,маркетинг компанија ангажирана од Американското одделение на Сони создаде мрежно место под името "ПСП е се што сакам за Божиќ",дизајнирана да го промовира ПСП на со вирусна маркетинг техника.Страна содржи блог кој наводно го напишал тинејџерот "Чарли",кој се обидува да ги убеди родителите на неговиот пријател Џереми да му купат ПСП,и правејќи "музичко видео" од еден од нив двајца како "рапуваат" за ПСП.Посетителите на мрежната страница брзо дознаваат дека страната е регистрирана во маркетинг компанија,што ја разоткрива кампањата на страни како што се www.youtube.com и [http://диг диг].Сони беше приморан да признае дека всушност страната е маркетинг кампања и во едно интервју со неџт-ген.биз, Сони призна дека "лошо ја изведе идејата".
Прием
Во 2005 година Австралискиот весник Ди Ејџ напиша статија за брендот на Плејстејшн.Во бројните интервјуа спроведени со различни ликови од индустријата се најде и интервју со Д-рЏефри Бренд,помошен професор за комуникација и медиуми на Универзитетот Бонд кој истакна, "Плејстејшн повторно ја подгреа нашата фантазија преку видеоигри"Дизајнерите на игри како што е Јошики Омамотого брендот го нарече "револуционерен-Плејстејшн го смени начинот на играње,пласманот,продажбата,имиџот и друго".додека Еван Велс од Ноти Дог истакна: "Плејстејшн е одговорен што играњето игри е толку одлично" ВиТру Инк. Во 2009 го рангираше брендот на Плејстејшн на тринаесеттото место на нивниот "Ви Тру 100:Врвни општествени брендови за 2009."Поредувањето се базираше на различни гледишта,главно фокусиран на популарно општествени медиумски страни во аспект на Општествено Вмрежување,Споделување на Видео материјали,Споделување на фотографии и Блогови. Во 2010 година,блогот Гизмодо изјави дека брендот на Плејстејшн е еден од последните производи на Сони кои се издвојуваат од своите конкуренти,тврдејќи дека "доколку на улица прашате просечна личност кој е нејзиниот омилен производ од Сони,најчесто ќе го добиете одговорот Плејстејшн"Од Април 2012та година,брендот Плејстејшн е "најпроследуван"на општествената страна за вмрежување,www.facebook.com,со повеќе од 22 милиони обожувачи и следбеници што вкупно е повеќе од било кој друг бренд во забавната индустрија.Истражување н Гринлајт Ентертеинмент Ритејл исто така покажа дека брендот на Плејстејшн е најинтерактивен достигнувајќи 634 коментари и твитови на социјалните мрежни страни Фејсбук и [http://Твитер. www.twitter.com]
Црква „Преображение Христово“ - Бер
Преображение Христово (Μεταμόρφωση του Σωτήρος) — црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија. Храмот е дел од парохијата на „Големи Свети Бессребреници“.
Црквата е подигната во XVII век. Градбата претставува трикорабна базилика со двоводен покрив. Низ годините претрпела различни промени, особено во западниот дел. Во олтарниот простор има зачувани фрески од времето на изградба.
Совет за безбедност на Македонија
Советот ги разгледува прашањата сврзани со безбедноста и одбраната на Републиката и дава предлози на Собранието и Владата.
Претседателот на Републиката е претседател на Советот за безбедност на Република Македонија.
Уредувањето и функцијата на Советот за безбедност на Република Македонија е уреден со член 86 од уставот на Република Македонија.
График на функција
График на функција f е збир од сите подредени парови (x, f(x)), каде нивната функционална врска е претставена графички. Ако x е реален број, графикот дава ликовна претстава на овој збир, во облик на крива на координатна рамнина со оски. Доколку аргументот x е подреден пар (x1, x2) од реални броеви, графикот е збир од сите подредени тројки (x1, x2, f(x1, x2)), и графички се претставува како површина.
Графикот на функцијата на реални броеви е ист со графичката претстава на функцијата. Кај општите функции не може да се примени графичка претстава, п затпа формалната дефиниција на графикот на функцијата одговара на потребите на математичките искази, како на пр. теоремата за затворениот график во функционалната анализа.
Поимањето за график на функција се воопштува во график на релација. Иако една функција е секогаш во потесна врска со нејзиниот график, тие не се исти бидејќи се случува две функции со различен кодомен да имаат ист график. На пример, долуспоменатиот кубен полином е сурјекција ако неговиот кодомен се реалните броеви, но не ако кодоменот му е комплексното поле.
Графиките наоѓаат широка примена во науката, инженерството, технологијата, економијата и други области, за претставување на информации, состојби и трендови.
Функции со една променлива
График на функцијата е
Графикот на кубниот полином со една променлива е Ако множеството го исцртаме на Декартова рамнина, добиваме крива.
Функции со две променливи
Графот на тригонометриска функција на реалната бројна оска е Ако множеството го исцртаме во тридимензионални координати, добиваме површина.
Надворешни врски
Função
Министерство за одбрана на Македонија
Министерството за одбрана на Македонија (службено: Министерство за одбрана на Република Северна Македонија), е едно од прво втемелените министерства по осамостојувањето во 1991 година и ја презема контролата врз Армијата на Република Македонија во соработка со претседателот на државата. Актуелен министер за одбрана е Славјанка Петровска.
Меѓукоординација на државните органи
Претседателот на Република Македонија е Врховен командант на вооружените сили.
Претседателот ги донесува одбранбениот план и стратегија, одлуките за спроведување на готовноста, ја одобрува организациско-формациската структура на армијата, донесува документи за развој, одлуки за нејзина мобилизација и друго. Претседателот исто така претседава и со Советот за безбедност на Република Македонија. Советот за безбедност ги разгледува прашањата сврзани со безбедноста и одбраната на Република Македонија и дава предлози на Собранието и на Владата.
Собранието на Република Македонија ги надгледува компетенциите на Владата сврзани со одбраната, донесува одлуки за постоење на непосредна закана од војна, прогласува настанување на воена состојба и мир и го донесува воениот буџет. Слични одговорности има и собраниската комисија за одбрана и безбедност.
Владата на Република Македонија ги има надлежностите во врска со донесувањето на предлогот на одбранбениот план, предлогот на буџетот за одбрана и друго.
Министерството за одбрана ја подготвува одбранбената стратегија, ја изработува проценката на можните ризици и закани, одговорно е за одбранбениот систем, обуката и готовноста на вооружените сили, опременоста и развојот, го предлага буџетот за одбрана и друго.
Накие Бајрам
Животопис
Накие Бајрам, според исказите на нејзиниот внук, професорот и академик Газанфер Бајрам, потекнува од образовано семејство каде што женската страна се истакнува со решителност и храброст.
Според кажувањата на Роса Плавева, а забележани од Ружа Бак во 1959 година, во периодот меѓу 1907-1908 година е основано „Здружение на Турчинки“ во која зеле учество околу 50 жени сопруги на офицери од турската војска. Под влијание на Младотурската револуција од 1908, Здружението одржува седница во куќата на Роса Плавева каде се подготвува за јавно одбулување на муслиманските жени со паролата „Доста веќе црнила на очите, треба да живееме како и сите други жени на светот“. На собирот учествува и Накие Бајрам. Собирот е откриен и брутално прекинат од страна на власта и офицерите, а Роса Плавева е уапсена и јавно омаловажена. Интересен е податокот дека обидите на здружување и организирање на жените во Македонија коинцидира со одржувањето на Првата меѓународна конференција на социјалистките во 1907 година во Штутгарт, Германија.
На 1 мај 1909 година, во Скопје е формирана нова Социјалдемократска организација чии основачи се Роса Плавева и нејзиниот сопруг, Илија Плавев, која ја користи Ерфуртската програма од 1891 година на германските социјалдемократи како своја платформа. Нејзини членови стануваат и Накие Бајрам и нејзиниот сопруг, Ферид Бајрам.
По Втората светска војна, Накие Бајрам како учителка е посебно вклучена во одбулување и описменување на муслиманската жена во Социјалистичка Македонија во чии процеси се вклучува со голем ентузијазам. Но Законот за забрана на носење зар и фереџе донесен на 12 јануари 1951 година, кој требало да го забрза процесот на еманципација на муслиманската жена во Социјалистичка Македонија, предизвикува отпор од страна на муслиманската популација и бил сфатен како насилнички акт против семејниот и личниот интегритет на муслиманската жена.
NGC 2057
Откривање
Објектот е откриен на 24 септември 1826 година од страна на Џејмс Данлоп, со помош на рефлекторски телескоп, чијашто леќа имала пречник од 9 см.
Податоци од набљудување
Според морфолошката класификација на галаксиите, NGC 2057 е од видот OCL. Видливиот сјај со голо око изнесува 12,2 m. NGC 2057 има само една позната привидна димензија, која изнесува 1,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 5 ч 36 м 55,2 с, а неговата деклинација, односно висината на лакот на тој агол, - 70° 16' 8".
Други поделби
Проучување на NGC 2057 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 445; додека во Каталогот на основни ѕвезди (GSC) е групиран под бројот 9167.
Најџел де Јонг
Најџел де Јонг (роден на година) — поранешен холандски професионален фудбалер кој играл како дефанзивен играч за врска и актуелен стручњак на англиски јазик за beIN Sports кој покрива фудбал во Премиер лигата и Лигата на шампионите.
Де Јонг се приклучил на младинската академија на Ајакс и стапил во првиот тим на 17-годишна возраст. Тој се преселил во 2006 година во Хамбург, а потоа му се приклучил на Манчестер Сити во јануари 2009 година за околу 18 милиони фунти, каде што станал важен дел од нивниот среден ред. Како неуморен калем, тој се здобил со репутација на борбен и жесток играч во неговите изведби, репутација што му донела прекари како „Уништувач“ и „Косилка“. Тој се преселил во италијанскиот Милан во август 2012 година, пред да се приклучи на МЛС тимот ЛА Галакси во февруари 2016 година. Тој потоа имал настапи со Галатасарај во Турција, Мајнц 05 во Германија и Ал Ахли и Ал-Шаханија во Катар.
Де Јонг го имал своето репрезентативно деби на 18-годишна возраст, и имал 81 натпревари помеѓу 2004 и 2015 година, постигнувајќи еден гол. Учествуваи на две Европски првенства и на две изданија на Светскиот куп на ФИФА со Холандија, освојувајќи го вицешампионскиот медал на Светскиот куп во 2010 година и бронзениот медал на Светскиот куп на ФИФА 2014 година.
Рани години
Де Јонг е роден во Амстердам. Тој е од суринамско-холандско потекло; Суринамско потекло од неговиот татко и холандско и индонезиско од неговата мајка. Неговиот татко е поранешниот холандски репрезентативец Џери де Јонг.
Де Јонг е оженет со Винона, модел и моден дизајнер, со која има две деца. Тој е сопственик на специјализиран автосалон (Continental Cars) кој работи во Европа (Хамбург) и на Блискиот Исток.
Де Јонг е навивач на Милан уште од детството.
Ајакс
На 19 октомври 2002 година, Де Јонг го направил своето деби за првиот тим на Ајакс. Тој го постигнал својот прв гол во неговата сениорска кариера на 18 февруари 2003 година во ремито 1-1 против Арсенал во Лигата на шампионите. Тој станал редовен во првиот тим следната сезона, во која Ајакс ја освоил титулата. Во 2004-05, неговата последна целосна сезона во Амстердам, Де Јонг бил прогласен за играч на сезоната на Ајакс. По одреден период кога редовно се појавувал во средниот ред, се нашол почесто да седи на клупата отколку да биде во стартниот тим. На 7 декември 2005 година, било објавено дека Де Јонг не сака да го продолжи договорот со Ајакс, кој требало да заврши во јули 2006 година
Хамбург
На 26 јануари 2006 година, Де Јонг потпишал четири и пол годишен договор со бундеслигашкиот клуб Хамбург, трансферна сума од околу 1 милион евра. Во Хамбург им се придружил на уште двајца Холанѓани: Рафаел ван дер Варт и Калид Булахруз. Тој го направил своето деби за Хамбург два дена подоцна во поразот со 2-1 од Нирнберг. Во март 2006 година, Де Јонг го постигнал победничкиот гол во првиот пораз на Бајерн Минхен на Алијанц Арена. Следната недела го добил првиот црвен картон во кариерата по вториот жолт картон на натпреварот од Купот на УЕФА против Рапид Букурешт. Неговата сезона била прекината во април, кога му била потребна операција подади проблем со коленото. Повредата, исто така, го оддалечила од холандскиот тим за Светското првенство во 2006 година, иако подоцна бил ставен на подготвеност откако се вратил во форма.
Манчестер Сити
Де Јонг се истакнал против Арсенал на 12 септември 2009 година Тој бил прогласен за играч на натпреварот од Sky Sports во победата со 2-1 над Челси на 5 декември 2009 година До крајот на сезоната тој станал цврст миленик на навивачите, како и еден од првите избори на новиот менаџер Роберто Манчини како одбранбен играч за врска, бидејќи тимот за малку не успеал да се пласира во Лигата на шампионите. Де Јонг го постигнал својот прв гол за Манчестер Сити во победата со 2-1 против Вест Хем Јунајтед на 1 мај 2011 година
Де Јонг бил член на тимот од Сити кој го освоил ФА Купот 2010-11 и Премиер лигата 2011-12, забележувајќи 137 настапи и постигнувајќи два голови пред да биде продаден на Милан во август 2012 година.
Милан
На 31 август 2012 година, Де Јонг му се приклучил на италијанскиот клуб Милан за 3,5 милиони фунти, зголемувајќи се на 5 милиони фунти во зависност од успехот, потпишувајќи тригодишен договор. На 1 септември, Де Јонг го направил своето деби против Болоња. Де Јонг го постигнал својот прв гол за Милан во поразот со 3-2 против Лацио на 20 октомври.
На 4 мај 2014 година, Де Јонг го постигнал својот втор гол за Милан, победничкиот гол против Интер во Дерби дела Мадонина на Сан Сиро.
На 26 јуни 2015 година, Милан објавил дека Де Јонг потпишал продолжување на договорот за да го задржи во клубот до 2018 година
ЛА Галакси
На 29 август 2016 година, Галакси објавиле дека тие и холандскиот играч од средниот ред заеднички се договориле да го раскинат договорот со Де Јонг, ослободувајќи го 31-годишниот да потпише со турскиот Галатасарај. Де Јонг наводно би бил означен како назначен играч за претстојната сезона 2017 година. Тој се појавил во 18 натпревари во регуларната сезона за Лос Анџелес, не успевајќи да запише гол или асистенција во регуларната сезона, но се наметнал како почетно присуство како дефанзивен играч за врска.
Подоцнежна кариера
На 31 август 2016 година, Де Јонг потпишал за турската екипа Галатасарај на двегодишен договор.
На 5 јануари 2018 година, договорот на Де Јонг бил раскинат од Галатасарај. Истиот ден, тој договорил слободен трансфер во бундеслигашот Мајнц 05.
Во јули 2018 година, Де Јонг се преселил во катарскиот клуб Ал Ахли. Една година подоцна, тој се преселил во Ал-Шаханија во истата лига.
Меѓународна кариера
На 31 март 2004 година, Де Јонг го направил своето деби со Холандија во пријателски натпревар против Франција. Тој бил изоставен од тимот кој бил избран за Евро 2004, и го пропуштил Светското првенство 2006 поради повреда на коленото.
Тој бил избран од Марко ван Бастен да игра за Орање на Евро 2008. За време на турнирот, тој играл како „скрининг играч од средниот ред“, во партнерство со Орландо Енгелаар во централниот среден ред. Ова резултирало со тоа што Де Јонг одиграл три од четирите натпревари во кои Холандија стигнала до четвртфиналната фаза, каде што загубила од Русија.
Де Јонг го постигнал својот прв репрезентативен гол против Исланд на 6 јуни 2009 година во квалификацискиот натпревар за Светското првенство 2010 година, кој го запечатил преминот на Холандија на Светското првенство 2010 година.
Де Јонг бил дел од холандскиот тим за Светското првенство 2010 управувано од Берт ван Марвијк. Играчот бил во почетниот состав за нивниот прв натпревар, победата од 2-0 над Данска. Тој бил суспендиран во полуфиналето против Уругвај откако го добил вториот жолт картон на турнирот во четвртфиналето на Холандија над Бразил. Тој играл во финалето на натпреварувањето, кое Холандија го загубила со 1–0 од Шпанија по продолженијата. Во раната фаза од натпреварот, Де Јонг направил удар со градите на Чаби Алонсо. Судијата Хауард Веб подоцна изјавил дека би го исфрлил Де Јонг доколку имал подобар преглед на инцидентот.
Де Јонг бил дел од репрезентацијата на Холандија на Евро 2012. Холанѓаните биле елиминирани во првото коло откако ги загубиле сите три натпревари.
Тој бил избран и за Светското првенство во фудбал во 2014 година, каде бил во стартниот состав за сите три натпревари во групата. Сепак, повредата на препоните довела до негова замена во 9-та минута од осминафиналето на натпреварот против Мексико, а подоцна било потврдено дека Де Јонг нема да може да учествува понатаму на турнирот. И покрај тоа, тој подоцна се опоравил и одиграл 62 минути од полуфиналето против Аргентина, кое Холандија го загубила со 4-2 по изведувањето пенали, по ремито 0-0 по продолженијата.
Стил на игра
Де Јонг ја започнал својата кариера како офанзивен креативен играч од средниот ред или напаѓач. Во Ајакс играл на повеќе позиции, вклучувајќи позиции на централниот среден ред и десното крило. Де Јонг заслугите за неговото претворање во дефанзивно настроен играч ги има на Хуб Стивенс, под кого играч во Хамбург. Опишан како „неуморен калеметел“ од The Telegraph, неговата стапка на работа и истрајност, во комбинација со неговиот нов пристап кон играњето на средниот ред, му ги донеле прекарите „der Rasenmäher“ („косилка за трева“), „Териер“ и „Уништувач“. Де Јонг е типично најодбранбено ориентираниот играч за врска во неговиот тим. Кога дефанзивците на неговиот тим ја поседуваат топката, Де Јонг често се враќа назад кон нив за да ја прими. Понекогаш Де Јонг е единствениот играч од средниот ред, но често тој игра покрај друг одбранбен играч, како Герет Бери во Манчестер Сити или Марк ван Бомел за холандската репрезентација. Покрај неговите одбранбени способности и способноста да го покрие теренот, Де Јонг бил и компетентен додавач; тој имал најголем процент на завршување на додавања во Премиер лигата во сезоната 2010-11 од најдобрите 50 играчи (90%).
И покрај неговата способност и репутацијата како еден од најдобрите одбранбени играчи за врска во светот на својот врв, Де Јонг, исто така, привлекол критики за неговиот жесток, физички и борбен стил на игра, вклучително и од неговиот поранешен менаџер на холандската репрезентација Ван Марвијк. За време на меѓународниот пријателски натпревар на 3 март 2010 година, Де Јонг му ја скршил ногата на американскиот репрезентативец на Болтон Вондерерс, Стјуарт Холден. Во финалето на Светското првенство во ФИФА 2010 година, тој го удрил шпанскиот играч Чаби Алонсо во градите, предизвик за кој Де Јонг признал дека имал среќа што не добил црвен картон. На 3 октомври 2010 година, на натпревар од Премиер лигата против Њукасл Јунајтед, ударот на Де Јонг врз Хатем Бен Арфа резултирал со изнесување на вториот надвор од теренот со двојна фрактура на левата тибија и фибула. Де Јонг подоцна бил исфрлен од холандската репрезентација од неговиот тренер Ван Марвијк на неодреден временски период. За време на неговиот престој во Манчестер Сити, сепак, Де Јонг никогаш не добил црвен картон. И покрај неговата репутација како агресивен и тежок играч, Де Јонг го добил првиот официјален картон во кариерата со Милан, во ремито 1–1 на гости против Верона во Серија А на 13 декември 2015 година; претходно, тој бил исклучен само еднаш на официјален натпревар, имено за два прекршоци на мечот на Хамбург против Рапид Букурешт во изданието на Купот на УЕФА 2005-06, додека неговиот единствен директен црвен картон дошол против Вердер Бремен, во полуфиналето на ДФЛ-Лигапокал 2006 година. Во април 2016 година додека играл за ЛА Галакси Де Јонг бил вклучен во уште еден контроверзен инцидент кога силно соборување довело до тоа што играчот од средниот ред на Портланд Тимберс, Дарлингтон Нагбе бил отстранет од теренот поради повреда. Справувањето довело до суспензија од 3 натпревари за Де Јонг, откако дисциплинската комисија утврдила дека акцијата била „јасен и недвосмислен црвен картон“.
Во декември 2013 година, шпанската фудбалска веб-страница Ел Гол Дигитал го рангирала Де Јонг на десеттото место на својата листа на највалкани фудбалери во светот. Овој стил на игра му донела титула како најнасилен фудбалер во светот, според францускиот весник L'Équipe.
Меѓународна
Холандија
Почести
Ајакс
Манчестер Сити
Индивидуални
Атанас Македонец
Атанас Македонец (? - ?) — македонски православен јеромонах, творец на едно од најраните дела од македонската книжевност посветено на Александар Македонски. Автор е на делото „Пресказание на Голем Александр“, објавено во Венеција во 1845 година. Ова дело е пишувано на македонски народен говор односно македонски дијалект со грчка азбука, но со јасна македонска свест и именски фиксирана национална тенденција.
Список на државни водачи во 260 година
Ова е список на државни водачи во 60 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
NGC 275
Објектот бил предмет и на други истражувања, па освен како NGC 275 се споменува и како MCG -1-3-22, VV 81, Arp 140, IRAS 00485-0720.
Откривање
Објектот е откриен на 9 октомври 1828 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 275 е од видот SBcd/P. Видливиот сјај со голо око изнесува 12,5 m, оној во рамките на интервалот од минималната до максималната честота 13,2 m, додека површинскиот сјај изнесува 13 m/лм2. NGC 275 има привидни димензии од 1,5' х 1,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 51 м 4,5 с, а неговата деклинација, односно висината на лакот на тој агол, - 7° 3' 55". Положбениот агол на објектот е во износ од 126°.
Други поделби
Проучување на NGC 275 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 2984. Во рамките на атласот на длабокото небо, Уранометрија 2000.00, објектот припаѓа на групата означена со бројот 262; додека во Каталогот на основни ѕвезди (GSC) е групиран под бројот 4680. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1206.
Црква „Св. Богородица“ - Бурилчево
'''Св. Богородица''' — православна црква во кочанското село Бурилчево, Општина Чешиново-Облешево. Му припаѓа на Кочанското архијерејско намесништво во Брегалничката епархија на МПЦ - ОА.
Црквата е сместена на мало возвишение во северозападниот дел на селото. Изградена е во средновековието, се претпоставува во XII век. Во 1932 г. е делумно обновена.
NGC 4086
NGC 4086 — леќеста галаксија во соѕвездието Береникина Коса, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4086 се споменува и како UGC 7076, MCG 4-29-16, CGCG 128-18, NPM1G +20.0305.
Откривање
Објектот е откриен на 2 мај 1864 година од страна на Хајнрих Даре, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 4086 е од видот S0. Видливиот сјај со голо око изнесува 13,6 m, а оној во рамките на интервалот од минималната до максималната честота 14,6 m, додека површинскиот сјај изнесува 13 m/лм2. NGC 4086 има привидни димензии од 1' х 0,9'.
Астрономски податоци
Објектот е од епохата Ј2000.0. Положбениот агол на објектот е во износ од 73°.
Други поделби
Проучување на NGC 4086 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 38290. Во рамките на атласот на длабокото небо, Уранометрија 2000.00, објектот припаѓа на групата означена со бројот 148; додека во Каталогот на основни ѕвезди (GSC) е групиран под бројот 1444. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 135.
Македонија на Детска Евровизија 2009
Македонија настапи на Детска Евровизија 2009 кој се одржа на 21 ноември 2009 во Киев, Украина.
Пред Детска Евровизија
На 14 јули 2009, македонскиот радиодифузер објавил дека рокот за поднесување на песните бил во тек и траел до 1 август 2009. Професионални жири одбрало 12 песни да земат учевство во националното финале, кое било закажано за 26 септември 2009 во 20:15, со пренос во живо на МРТ 1 и МРТ Сат. Редоследот на песните бил утврден во живо на 4 септември 2009 во младинската емисија Ѕвон.
На 24 август, МТВ ја објавиле листата на финалисти на националното финале. Марија Зафировска настапила на националните финалиња во 2007 и 2008 и се појавила на сцената во Ротердам како позадински вокал за Димитар и Росица, Сара Марковска во националното финале во 2007 и исто така во Ротердам, Филипа Бибановска настапила во националното финале во 2008, и во 2007 Филипа, Деа и Теа биле позадински танчери за некои учесници на натпреварот.
На 13 септември, МТВ ја објавиле финалната листа на учесници на националното финале со редоследот на настапите: Домаќини на националното финале биле Ивона Богеска и Диме Димитровски, а уметнички директор на шоуто бил Љупчо Мирковски. Македонските претставници на Евровизија 2009, Next Time биле специјални гости на шоуто кое се одржало во Студио 3 на МТВ. Победникот бил избран со гласови од жири и телефонско гласање.
На Детска Евровизија
Покрај Сара, како позадински танчери настапија и Бисера Мартиновска, Ива Поповска, Тања Василевска, Теодора Јолаковска и Даниел Тодоровски, кој го придружуваше Боби во 2008.
Во финалето, Македонија го освои 12 место со 31 поен.
NGC 6680
NGC 6680 — спирална галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6680 се споменува и како CGCG 143-10.
Откривање
Објектот е откриен на 2 јули 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 6680 е од видот S. Видливиот сјај со голо око изнесува 14,6 m, а оној во рамките на интервалот од минималната до максималната честота 15,4 m, додека површинскиот сјај изнесува 13,3 m/лм2. NGC 6680 има привидни димензии од 0,7' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 39 м 44 с, а неговата деклинација, односно висината на лакот на тој агол, +22° 18' 59"". Положбениот агол на објектот е во износ од 45°.
Други поделби
Проучување на NGC 6680 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 62210. Во рамките на атласот на длабокото небо, Уранометрија 2000.00, објектот припаѓа на групата означена со бројот 160; додека во Каталогот на основни ѕвезди (GSC) е групиран под бројот 1582. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 284.
IC 93
Откривање
Објектот е откриен на 25 ноември 1897 година од страна на Луис Свифт.
Податоци од набљудување
Според морфолошката класификација на галаксиите, IC 93 е од видот E-S0. Видливиот сјај со голо око изнесува 13 mag, а оној во рамките на интервалот од минималната до максималната честота 13,8 mag, додека површинскиот сјај изнесува 13,2 m/лм2. IC 93 има привидни димензии од 1,3' х 1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 26 м 2,1 с, а неговата деклинација, односно висината на лакот на тој агол, -32° 53' 41". Положбениот агол на објектот е во износ од 84°.
Други поделби
Проучување на IC 93 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 12825.
Користена литература
Parts I-V. Moscow: Moscow State University, 1962-74. (9,679)
Македонија на Детска Евровизија 2011
Македонија настапи на Детска Евровизија 2011 кој се одржа на 3 декември 2011 во Ереван, Ерменија.
Кнап Комисија
Кнап Комисија (на Knapp Commission, по раководителот на комисијата, судијата Перси Витман Кнап), официјално Комисија за испитување на наводната полициска корупција (на Commission to Investigate Alleged Police Corruption) била 5-члена група формирана во април 1970 година од Џон Линдзи, тогаш градоначалник на градот Њујорк за да се испита корупцијата во Полицискиот оддел на градот Њујорк. Особен придонес за основањето на комисијата бил публицитетот на откритијата за полициска корупција јавно претставени од полицаецот Френк Серпико и наредникот Дејвид Дурк. Нивните наводи се покажале точни и комисијата дала низа препораки за задушување на корупцијата.
Членство
Петчлената комисија била назначена на 21 мај 1970 година од страна на градоначалникот на градот Њујорк Џон Линдзи. За раководител на групата бил назначен адвокатот од Менхетн Перси Витман Кнап, по кој и почнала да се именува комисијата. Тој порано бил шеф на биро за измами и обвиненија при канцеларијата на окружниот обвинител Френк Хоган. Меѓу останатите четворица кои работеле со него бил и Сајрус Венс кој пред тоа бил заменик секретар за одбрана на САД.
Препораки
Комисијата го објавила својот воведен извештај на 15 август 1972 година, а завршниот извештај во кој ги претставила своите препораки по утврдувањето на широко распространета корупција бил објавен на 27 декември 1972 година. Препораките на петчлената комисија биле дека раководителите треба да одговараат за чекорите на нивните подредени и да поднесуваат периодични извештаи. Било предложено во сите реони да се отворат канцеларии на одделот за внатрешни работи. За борба против корупцијата групата утврдила дека во сите реони треба да се постават информатори, треба да се подобрат методите на скрининг и селектирање како и дека е потребно да се случи промена во полициското однесување.
„Тревојадци“ и „месојадци“
Во својот извшетај оваа комисија ги поделила полициските службеници кои ги истражувала по сомнение за корупција на „тревојадци“ и „месојадци“.
Така, „тревојадци“ биле службениците кои „примаат бакшиш и бараат пет, десет, дваесет долари од лица за контракт, возачи во пајак службата, коцкари и слично, но не целат кон земање поткупливи исплати“. Овој тип службеници бил во значаен број и за нив комисијата сметала дека тоа го научиле од други полицајци или од девијантното однесување на лица со кои работат и против кои водат истраги. Тие исто така сметале и дека некои полицајци го прават тоа за да ја покажат својата лојалност. Еден метод кој бил претставен против овој тип полицајци било да се отстранат полицајците ветерани кои го прават ова, така што младите генерации нема да имаат пример на такво полициско однесување пред себе.
Вториот тип, „месојадците“ биле оние полицајци кои „поминуваат повеќе време агресивно барајќи ситуации што можат да ги искористат за финансиска придобивка“. Еден таков пример се полициските службеници кои наводно работат против газдите на проститутски кругови и дилерите на дрога, а потоа барајќи им пари. Тие го правеле тоа не само за материјална придобивка туку и со тоа ги осигурувале своите дела како правилни затоа што сметале дека таквите лица наводно го заслужуваат тој третман бидејќи се сметаат за „црни овци на општеството“.
Горно Ориште (Барбарево)
Горно Ориште — археолошко наоѓалиште во Барбарево, Општина Ново Село.
Претставува населба со некропола од римското време и населба од доцноантичкото време. Во непосредната близина на селото, на простор од околу 150 × 100 м се среќаваат фрагменти од керамички садови, оштетени гробови и остатоци од топена руда. Оттука потекнуваат 150 монети од 2 век ДО 4 век и керамички садови од 3 век. Наодите се чуваат во Заводот и музеј во Струмица
Сосиете Женерал
Сосиете Женерал (француски: Société Générale) - француска универзална банкарска група.
Историја
Банката „Сосиете Женерал“ била основана во 1864 година од група на индустријалци и финансиери, а нејзиното првобитно име било Société Générale pour favoriser le développement du commerce et de l’industrie en France (Општо друштво за поддршка на развојот на трговијата и индустријата во Франција), како што било напишано во царскиот декрет потпишан од Наполеон III на 4 мај 1864 година. Сосиете Женерал секогаш му служела на економскиот развој на Франција, особено придонесувајќи во финансирањето на инфраструктурата. Таа била меѓу првите француски банки кои отвориле свои подружници во Лондон и во Русија, во 1870-те, а потоа се проширила во земјите на Магреб, во Њујорк и во Африка.
Организација и менаџмент
Со банката раководи Одборот на директори, составен од 14 членови, а на чело на банката се наоѓа Фредрик Одеа.
Финансиски активности
Со повеќе од 148.000 вработени во 76 земји, Сосиете Женерал нуди услуги за физички и правни лица и институционални клиенти во три клучни бизниси:
Финансиски показатели
Во јуни 2017 година, „Сосиете Женерал“ имала вкупни средства од 1.350,2 милијарди евра, со што била трета најголема француска банка.
Табела 1: Биланс на состојба на Сосиете Женерал (во милиони евра)
Скандалот со измамата на Жером Кервиел
Сосиете Женерал важела како една од најдобрите банки во светот во областа со раководењето со ризиците, но сепак се соочила со измама од страна на свој службеник. Жером Кервиел, вработен во банката како трговец на деривати, уште во 2005 година направил една неовластена транскација (спекулација со акции) од која остварил заработка од 500.000 евра. Охрабрен од успехот, тој продолжил да спекулира, мислејќи дека може постојано да остварува заработка. Познавајќи го компјутерскиот систем на банката, Кервиел прикажувал лажни зделки со кои ги прикривал своите спекулативни трансакции. Потоа влегувајќи во системот под различни имиња, тој ги поништувал лажните транскации и на нивно место вметнувал нови. Исто така, тој ја фалсификувал електронската пошта што ја добивал од клиентите, прикажувајќи дека со нив склучувал зделки. Во јули 2007 година му се насмевнала среќата и тој остварил добивка од 1,4 милијарди евра, но свесен дека немал дозвола за склучените трансакции, тој се исплашил од последиците и кај претпоставени пријавил добивка од само 55 милиони евра. Меѓутоа, опиен од успехот, во почетокот на 2008 година, Жером Кервиел отишол до крајни граници, склучувајќи трансакции во вредност од неверојатни 50 милијарди евра што било повеќе од капиталот на банката.
Измамата била откриена на 18 јануари 2008 година, кога контролорите на банката откриле дека една зделка со фјучерси, во вредност од 30 милијарди евра, ги надминува пропишаните ограничувања за тргување, а истровремено, таа била премногу голема во однос на страната со која била склучена (германска брокерска куќа). Кога бил прашан за трансакцијата, Кервиел рекол дека направил грешка т.е дека другата страна од трансакцијата е „Дојче Банк”, но кога банката била контактирана, таа одговорила дека воопшто не склучила таква зделка. Тогаш започнала внатрешната истрага, со која почнала да се отплеткува клопчето, т.е притиснат од контролорите, Кервиел ја признал вината. Најпрвин банката го криела скандалот од јавноста, велејќи дека се работи за мала грешка во компјутерскиот систем, но подоцна во истрагата се вклучило и обвинителството. Вкупната загуба на банката изнесувала 4,9 милијарди евра, што претставувало најголема загуба од тој вид во историјата на банкарството. Кервиел бил притворен и обвинет за измама, а „Сосиете Женерал” била сериозно потресена и морала итно да позајми дополнителен капитал за покривање на загубата. Истовремено, во Франција, Кервиел бил славен како борец против капитализмот, а девојките носеле мајци со натпис „Јас сум девојката на Жером Кервиел”.
Општествена одговорност
Сосиете Женерал е една од првите француски банки кои ја претставиле својата обврска за оддржлив развој. Сосиете Женерал е вклучена во главните меѓународни инвестициски индекси за општествена одговорност: Dow Jones Sustainability Index, FTSE4Good, Euronext Vigeo и во пет од индексите STOXX ESG Leaders.
Дволомност
Дволомност – оптичка особина на материјалите кои имаат показател на прекршување кој зависи од поларизацијата и насоката на простирање на светлината. Таквите анизотропијаанизотропни материјали се нарекуваат „дволомци“ (двојно рефрактирачки материјали). Дволомноста често се квантифицира како максимална разлика меѓу индексите на прекршување пројавени од материјалот. Кристалите со некубична кристална структура се често дволомни, како и пластичните материјали под механичко напрегање.
Дволомноста е одговорна за појавата на двојно прекршување, кога светлински зрак паѓа на дволомен материјал поларизацијата го дели на два зрака со малку различни патеки. Тој ефект за првпат е опишан од данскиот научник Расмус Бартолин во 1669 година, кој го набљудувал во калцит, кристал кој има еден од најголемите двојни прекршувања. Сепак, дури во XIX век Огистен Френел ја опишал појавата од гледна точка на поларизацијата, разбирајќи ја светлината како бран со компоненти на поле при попречна поларизација (нормална на насоката на брановиот вектор).